AIŠKINAMASIS RAŠTAS

Dėl savivaldybės nekilnojamojo turto nurašymo ir likvidavimo

1. **Parengto tarybos sprendimo projekto tikslai ir uždaviniai**

Molėtų rajono savivaldybės turto pripažinimo nereikalingu arba netinkamu (negalimu) naudoti komisija pripažino netinkamu (negalimu) Molėtų rajono savivaldybei nuosavybės teise priklausantį turtą – administracinį pastatą, esantį Molėtų r. sav., Balninkų sen., Dapkūniškių k., Dvaro g. 5. Komisija pateikė administracijai siūlymą nurašyti nurodytą turtą, nes pastatas blogos būklės, fiziškai susidėvėjęs, teršia aplinką. 94/100 pastato dalis teismas pripažino bešeimininkiu turtu ir perdavė Savivaldybės nuosavybėn. Likusi pastato dalis patikėjimo teise valdoma Molėtų rajono savivaldybės administracijos. Pastatas bus griaunamas projekto „Bešeimininkių apleistų, kraštovaizdį darkančių statinių likvidavimas Molėtų rajono savivaldybėje“ Nr. 05.5.1-APVA-R-019-91-0002 ir savivaldybės biudžeto lėšomis.

Molėtų rajono savivaldybės administracijos direktoriaus 2020 m. sausio 14 d. įsakymu Nr. B6-33 „Dėl Molėtų rajono savivaldybės turto pripažinimo netinkamu (negalimu) savivaldybės funkcijoms vykdyti“ pastatai pripažinti netinkamais (negalimais) savivaldybės funkcijoms vykdyti.

Parengto sprendimo projekto tikslas – pripažintą netinkamu (negalimu) naudoti Savivaldybei nuosavybės teise priklausantį turtą nurašyti ir likviduoti.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2, 6 dalys;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės

2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.4, 13.1.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – priėmus sprendimą nurašyti Savivaldybės nekilnojamąjį turtą, pastatai bus išardyti, likviduoti ir sutvarkyta teritorija.

Neigiamų pasekmių nėra.

**4. Priemonės sprendimui įgyvendinti**

Vykdyti Molėtų rajono savivaldybės tarybos sprendimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Pastatų išardymui ir likvidavimui lėšos bus skirtos pagal projektą ir iš savivaldybės biudžeto.

**6. Vykdytojai, įvykdymo terminai**

Molėtų rajono savivaldybės administracija.